Dame i gospodo delegati, poštovani gosti, srdačno vas pozdravljam i otvaram 33. sjednicu Doma naroda Parlamentarne skupštine BiH. Na sjednicu su pozvani naši redovni gosti: predsjedavajući i članovi Predsjedništva BiH, predsjedavajući i članovi Savjeta ministara BiH, te predstavnici međunarodnih organizacija u Bosni i Hercegovini koji redovno prate rad našeg Doma. Sjednici prisustvuje 12 delegata – 4 iz bošnjačkog, 4 iz hrvatskog i 3 iz srpskog naroda. Iz opravdanih razloga nije u mogućnosti da prisustvuje ukupno 3 delegata. Za današnju sjednicu prisustvo su opravdali gospodin Dragutin Rodić, gospodin Darko Babalj i gospodin Fahrudin Radončić. Kao što vam je naznačano u pozivu za sjednicu, u skladu sa članom 155. Poslovnika, na početku sjednice, a prije rasprave o dnevnom redu, delegatima će biti omogućeno da postavljaju delegatska pitanja u usmenoj formi. Podsjećam da su vam, zajedno sa pozivom na 33. sjednicu Doma naroda, upućeni i dopisi u vezi sa procedurom postavljanja delegatskih pitanja u usmenoj formi. Navedeni dopisi, odnosno obavještenje o mogućnosti postavljanja delegatskih pitanja u usmenoj formi na 33. sjednici Doma naroda Parlamentarne skupštine BiH takođe je upućeno predsjedavajućem Savjeta ministara BiH i Generalnom sekretarijatu Savjeta ministara BiH. U skladu sa članom 156. stav (1) Poslovnika najavu za postavljanje delegatskih pitanja u usmenoj formi dostavili su: delegat Sead Kadić za ministra komunikacija i transporta BiH, gospodina Ismira Juska i delegat Mario Karamatić za predsjedavajućeg Savjeta ministara BiH, gospodina Denisa Zvizdića. U skladu sa članom 156. stav (2) Poslovnika ove najave dostavljene su predsjedavajućem Savjeta ministara BiH i onom članu Savjeta ministara na koga se pitanje odnosi. Želim da vas podsjetim i na to da smo uputili obavještenje Javnom RTV servisu Bosne i Hercegovine radi obezbjeđenja direktnog televizijskog prenosa ovog dijela sjednice u skladu sa članom 155. stav (1) Poslovnika. Sada možemo početi sa dijelom koji se tiče postavljanja usmenih delegatskih pitanja i davanja odgovora. Riječ dajem uvaženom delegatu, kolegi Seadu Kadiću. Izvolite gospodine Kadiću.
Uvaženi gospodine predsjedavajući, dopredsjedavajući, kolegice i kolege delegati, predsjedavajući Vijeća ministara i ministri u Vijeću ministara, uvaženi gosti, sve vas skupa pozdravljam. 2 Moje pitanje se odnosi na status Unske pruge, a isto ovo pitanje sam postavio u dva navrata i to 09.10.2015. godine i 21.11.2016. godine, i na ta pitanja sam dobio odgovor, al moram ovdje izraziti svoje zadovoljstvo što su svi koji su odgovorni u ovome lancu pokrenuli to pitanje i kao epilog te priče danas imamo gotovo izvjesnu elektrifikaciju Unske pruge u dužini oko 50 km kroz oba entiteta do grada Bihaća. Ovim činom elektrifikacije Unske pruge, koja je stigla do Bihaća, se pruža mogućnost aktiviranja i nastavka elektrifikacije ove pruge u smjeru Knina i jadranskih luka Split, Šibenik i Zadar, što bi bilo od velike koristi kako za našu državu tako i za državu Hrvatsku. Zbog daljnje aktualizacije ovoga pitanja i ovoga bitnog projekta za državu Bosnu i Hercegovinu postavio sam pitanje ministru prometa i komunikacija gospodinu Juski i moje pitanje je sljedeće: a) Zašto je 2010. godine prekinut Međudržavni sporazum koji su potpisala nadležna ministarstva Bosne i Hercegovine i Republike Hrvatske, a koji se odnosi na način korištenja i održavanja željezničke pruge Bihać – Knin i obavljanje nadzora od strane državnih graničnih tijela? b) Je li formirana zajednička radna grupa čiji je zadatak bio detaljna analiza trenutnog stanja, te izrade elaborata za obnovu, modernizaciju i stavljanje u promet Unske pruge? Formiranje ove radne grupe je dogovoreno dana 11.05.2017. godine na sastanku ministara prometa i komunikacija Bosne i Hercegovine, gospodina Ismira Juska i ministra mora, prometa i infrastrukture Republike Hrvatske, gospodina Olega Butkovića. Ako je formirana dokle se stiglo sa njenim radom na terenu? c) Pošto se ovdje radi o državnom projektu u interesu oba entiteta – Da li je moguće da se dio sredstava za realizaciju ovog projekta obezbijedi angažmanom državnog nivoa u smislu korištenja sredstava iz fondova Evropske unije? Zahvaljujem.
Zahvaljujem. Vrijeme za odgovor ima uvaženi ministar, gospodin Jusko. Izvolite gospodine Jusko.
Uvaženi predsjedavajući, zamjenici i uvaženi zastupnice i zastupnici, dame i gospodo, predstavnici medija. Uvaženi zastupniče hvala Vam na postavljenom pitanju i mislim da imam informacije koje će sigurno zadovoljiti ono što Vi očekujete od mene kao resornog ministra i od Vijeća ministara. Nisam pristalica retroaktivne, da tako kažem, pameti i da se bavimo analizama zbog čega neke stvari nisu urađene u 2010. godini, vjerujte mi da se bavimo tim stvarima potrošili bi puno vremena, ali mogu reći da smo mi uradili i pokrenuli nakon 10 godina, da tako kažemo, stavljanja po strani ovog izuzetno bitnog infrastrukturalnog projekta sa datumom koji ste Vi naveli kada smo sa uveženim Olegem Butkovićem, ministrom Olegom Butkovićem potpisali Sporazum. Ja bi ovim putem htio naglasiti jednu izuzetno dobru saradnju, kako sa predstavnicima hrvatske Vlade tako i resornog ministarstva, nije nam trebalo drugo da stavimo jedni drugima, da tako kažemo, do znanja koliko je ovaj projekt bitan i za jednu i za drugu zemlju. U međuvremenu smo obavili razgovore sa predstavnicima Privredne komore Hrvatske i tražili smo od njih potvrdu, koju ste Vi sad naglasili, a to je koliko je bitno ovo za luke Zadar, Split i Šibenik. U veoma kratkom vremenskom periodu dobili smo da i te kako je to bitno da se 3 ta pruga što prije aktivira. Takođe ovo Ministarstvo obavilo je razgovor i sa komesarkom Bulc, informisali smo o ovom projektu, iskreno, izuzetno rado obradovana činjenicom da se ovakav projekat aktivira, da su ministarstva saglasna po tom pitanju. Nakon toga smo obavili razgovore i sa predstavnicima Evropske investicione banke U, evo, nešto više od 16 mjeseci mandata, nisam vidio nikada veću zainteresovanost za investiranje u neki projekt kao što je taj. Na sutrašnjoj sjednici Vijeća ministara ova će informacija bit usvojena. U međuvremenu mi smo tražili mišljenja od resornih institucija, takođe smo tražili da se pošalju imena ljudi koji će biti u ovoj radnoj grupi. U međuvremenu Ministarstvo je radilo na prikupljanju informacija da kad ova radna grupa krene sa radom već imamo spremljene materijale. Nakon sutrašnjeg dana mi nemamo nikakvu prepreku da krenemo sa radom, već je dosta toga spremno i ja vjerujem da je ovo projekat koji i te kako ima izgleda da što prije zaživi. Sve ide u pozitivnom smjeru, tako da, evo i nakon ovoga mi ćemo vas držati informisanim da vam kažemo u kojem pravcu sve ide. Hvala.
Hvala gospodinu ministru. U trajanju od jedne minute delegat Kadić ima priliku da kaže da li je zadovoljan odgovorom. Izvolite gospodine Kadiću.
Ja sam zadovoljan odgovorom i nemam nikakvih dodatnih zahtjeva po pitanju, često ovdje kažu kolege, i pisani ... kažem ne treba mi nikakav pisani odgovor, ja sam zadovoljan iz razloga što ja znam sigurno da će ova pruga profunkcionirati. Ne zbog toga što to neko, evo, dobro je da mi to hoćemo, i hvala ministru i svima onima koji su uključeni u ovo, ali je to interes i građana Republike Hrvatske i građana Bosne i Hercegovine i svih onih ljudi, pogotovo onih ljudi koji žive u zahvatu, je li, ili pored te Unske pruge. Hvala lijepa.
Hvala i Vama gospodine Kadiću. Riječ sada ima uvaženi delegat, gospodin Mario Karamatić. Izvolite gospodine Karamatiću.
Zahvaljujem gospodine predsjedavajući. Lijepi pozdrav dame i gospodo, posebni pozdrav predsjedatelju Vijeća ministara, moram Vam reći da ste mi popravili dan, kasnili ste dvadesetak sekundi na sjednicu, pa reko nisam valjda toliki baksuz koga god hoću pitat da je spriječen ili da ne može doći, tako da mi je iznimno drago što Vas vidim. Moje pitanje se odnosi na rad Vanjskotgrovinske komore. Naime, u kontaktu sa prevoznicima tereta i putnika u Bosni i Hercegovini na cijelom području saznao sam, po meni, jednu šokantun činjenicu da Vanjskotrgovinska komora BiH prevoznicima naplaćuje, zamislite, naknadu za usklađivanje međunarodnih i međuentitetskih autobusnih redova vožnje, te još šokantnije, naknadu za obradu izvješća o korištenju CEMT dozvola, kako po kojem zakonu meni nije jasno. Znači, to su isti oni prevoznici putnika i tereta kojim bi Vanjskotrgovinska komora 4 trebala biti potpora, znači da im pomogne u razvoju, da im pomogne u njihovom radu, da im stvori pozitivan ambijent za poslovanje, međutim ta udruga građana je sebi uzela za pravo da im dodaje dodatne parafiskalne namete. Prema informacijama koje ja imam do sada su prevoznici putnika podnijeli više od 2,5 tisuće zahtjeva za usklađivanje međunarodnih i međuentitetskih autobusnih redova vožnje i po tim podacima, znači, Vanjskotrgovinska komora je, zakonito ili ne, to će neko morati utvrditi, uprihodovala više od milion maraka na razini godine. Također, samo informacija, da obradu jedne CEMT dozvole oni naplaćuju 5 maraka, sad ljudi koji imaju deset kamiona to je već ozbiljna brojka i mjesečno, i godišnje, itd. I slijedom nedavnog priopćenja Vanjskotrgovinske komore u kojem oni navode da treba zaustaviti ucjenjivače koji harače privrednike, moje pitanje glasi, naravno ne očekujem da mi dadnete kompletan odgovor na ovoj sjednici, očekujem ga opširno u pisanoj formi – Je li Vijeće ministara BiH razmatralo naknade za usklađivanje međunarodnih i međuentitetskih autobusnih redova vožnje koje obavlja Vanjskotrgovinska komora BiH, te naknade za obradu CEMT izvješća? Ako jeste na kojoj sjednici su razmatrane i u kojem „Službenom glasniku BiH“ su iste objavljene? Ako nije, molim predsjedatelja Vijeća ministara BiH da mi objasni – po kojem osnovu VTK-a prevoznicima naplaćuje navedene naknade, hoće li poduzeti mjere za utvrđivanje odgovornosti ukoliko se utvrdi da se radi o naknadama koje se naplaćuju, a nisu propisane Zakonom o administrativnim pristojbama, niti bilo kojim drugim podzakonskim aktom? Hvala.
Hvala gospodine Karamatiću. Riječ ima uvaženi predsjedavajući Savjeta ministara, gospodin Denis Zvizdić, ako sam dobro informisan od strane Savjeta ministara o rasporedu, jesam. Izvolite gospodine Zvizdiću.
Uvaženi predsjedavajući, uvaženi Kolegij, uvaženi dame i gospodo delegati, kolege iz Vijeća ministara, ja vas sve lijepo pozdravljam. Dakle, mi danas imamo dva pitanja koja su vezana za istu instituciju, a dolaze od uvaženog zastupnika Karamatića i dogovor je bio da će odgovore na ta pitanja prezentirati ovom uvaženom Domu uvaženi ministar Šarović. Dakle, vrlo kratko na Vaše pitanje – mi o tom nismo zauzimali svoj stav u vezi sa takvim dozvolama, ali generalno ćemo vezati i prvo i drugo Vaše pitanje, pa ćemo onda Vam, osim usmenog ovoga vrlo kratkog dijela, dati jedan detaljan pisani odgovor po svim segmentima Vašeg pitanja.
Hvala predsjedavajući. Da li to znači da uvaženi ministar Šarović želi da uzme riječ ili? ____________(?) [[nije uključen mikrofon]] Mi nemamo predviđenih pitanja više gospodina Maria Karamatića. Ovo je jedino njegovo najavljeno pitanje. Moguće da je on na nekoj od ranijih sjednica podnio zahtjev za pitanje. 5 ____________(?) [[nije uključen mikrofon]]
nije uključen mikroofon
Želite ipak. Riječ ima uvaženi ministar, gospodin Mirko Šarović. Izvolite gospodine Šaroviću.
Hvala predsjedavajući. Uvaženi delegati. Pa, evo iskoristićemo ovo vrijeme, i naša očekivanja su bila upravo da ovo pitanje bude danas na dnevnom redu i da možda u najkraćem da kažem da je Spoljnotrgovinska komora BiH osnovana Zakonom o Spoljnotrgovinskoj komori, „Službeni glasnik“, broj 30/01 kao pravni sljedbenik bivše Privredne komore i da prema članu 2. ovog Zakona, da je ona samostalna, nevladina, nepolitička, javno-pravna asocijacija privrednih subjekata sa teritorije Bosne i Hercegovine i da je ovim Zakonom, da su precizno, pored njenih nadležnosti utvrđenih Zakonom, utvrđena javna ovlaštenja koja se prenose na Spoljnotrgovinsku komoru, a to su stručni i operativni poslovi na izdavanju završne saglasnosti za detašmane u skladu sa Međudržavnim sporazumom BiH – Savezna Republika Njemačka, izdavanje obrazaca o porijeklu robe, izdavanje ..., odnosno TIR karneta, a prema Zakonu o Spoljnotrgovinskoj komori ona se finansira kroz naplatu članarine od članica, kotizacija, naknada, itd. Zakonom je, Zakon je ograničio visinu mjesečne članarine za članice i ona može biti maksimalno tri prosječne plate u Bosni i Hercegovini i prema tome Spoljnotrgovinska komora se ne finansira na bilo koji način iz budžeta institucija Bosne i Hercegovine. I možda ono najvažnije pitanje da, koje, da ga naglasim, da se Komora u obavljanju poslova javnih ovlaštenja, da se na nju ne primjenjuje član 9. Zakona o upravi Bosne i Hercegovine, odnosno da ove, za ove poslove koje ona ima da se ne obezbjeđuje naknada iz budžeta, misli se na javna ovlaštenja, iz budžeta institucija Bosne i Hercegovine. Poslovi detašmana obavljaju se na osnovu Međudržavnog sporazuma Bosne i Hercegovine i Njemačke iz '96. godine u skladu sa Zakonom i u skladu sa Zakonom o spoljnotrgovinskoj politici Bosne i Hercegovine, a taj član, a taj Zakon, odnosno njegov član 6. Zakona kaže – da Ministarstvo spoljne trgovine i ekonomskih odnosa osigurava potreban broj bilateralnih i multilateralnih dozvola, kvota, detašmana i slično za potrebe privrede Bosne i Hercegovine u skladu sa potrebama entiteta i mogućnostima da se te dozvole dobiju. Raspodjela se vrši na entitete, a ovi na krajnje korisnike. Ministarstvo svake godine obezbijedi oko dvije hiljade detašmana, odnosno dozvola za rad u Saveznoj Republici Njemačkoj i Ministarstvo 6 nakon toga vrši raspodjelu na entitete u omjeru 2:1 Federaciji i Republici Srpskoj. I finalni, možda ono najvažnije, ove detašmane entiteti, odnosno privredne komore Federacije i Republike Srpske dijele svojim privrednim subjektima i izdaju dozvole. Kako one dijele i kome dijele to je sad već pitanje kriterija po kojima one rade i Spoljnotrgovinska komora u ovom čitavom procesu na kraju provodi ove dozvole kroz svoj sistem i izdaje završnu saglasnost da li su one provedene u skladu sa Zakonom i obavještava partnere u Saveznoj Republici Njemačkoj o tome. U skladu sa Zakonom Spoljnotrgovinska komora je obavezna svake godine, a odnosno najdalje do 31. marta za prethodnu godinu, Savjetu ministara dostaviti Izvještaj o izvršenju budžeta, ali samo na upoznavanje, ne na usvajanje. Po informacijama dostavljenim iz Spoljnotrgovinske komore, od kada je ova zakonska obaveza uvedena, oni taj izvještaj redovno dostavljaju Sekretarijatu Savjeta ministara BiH. Hvala.
Hvala gospodine ministre. Ovdje je ujedno obuhvaćeno i ono pitanje koje je bilo postavljeno u pisanoj formi Generalnom sekretarijatu u skladu sa članom 158. stav (1) i (2) Poslovnika Doma naroda, pa shodno tome ako želi gospodin Mario Karamatić može, naravno, sad da iskoristi priliku da kaže da li je zadovoljan dobijenim odgovorom i na jedno i na drugo pitanje, odnosno da li želi da dobije poseban pismeni odgovor onako kako je to pisano tražio od Sekretarijata. Izvolite.
Zahvaljujem gospodine predsjedavajući. Pa, evo, gospodin Šarović je meni vrlo precizno pročitao pojedine odredbe Zakona, uz dodatna pojašnjenja koja ja nisam ni tražio, ni pitao. Znači, moje pitanje Tajništvu Vijeća ministara je bilo precizno – Dostavlja li Vanjskotrgovinska komora izvješća i ako dostavlja zbog čega nisu bila na dnevnom redu? Ako dostavlja, uvaženi ministar tvrdi da dostavlja, ja nemam razloga sumnjati u njegove riječi, mene interesira zbog čega nisu bila na dnevnom redu Vijeća ministara. Znači mi ovdje sjedimo u Parlamentu i kada primamo informaciju na znanje ona se nađe na dnevnom redu. Znači, tu, tu nešto, po meni, nije u redu i tu neko nešto krije. I ja tražim precizan odgovor od Tajništva, ja se još jednom zahvaljujem uvaženom ministru, i naravno na ovo pitanje koje sam ovdje postavio nije ni moguće dati odgovor ovako usmeno, i evo zamolio bih i ministra nadležnog ministarstva koje je zaduženo za praćenje rada Vanjskotrgovinske komore i predsjedatelja Vijeća ministara da mi dostave opširan odgovor u pismenoj formi na pitanja koja sam postavio. Hvala.
Hvala gospodine Karamatiću, Vaša volja biće poštovana u skladu sa Poslovnikom. Mi završavamo ovaj dio današnje sjednice i prelazimo na čitanje dnevnog reda. Za 33. sjednicu predložen je sljedeći izmijenjeni: Dnevni red 1. Usvajanje Zapisnika sa 32. sjednice Doma naroda Parlamentarne skupštine BiH; 7 2. Prijedlog zakona o izmjeni i dopuni Zakona o ministarstvima i drugim organima uprave Bosne i Hercegovine (drugo čitanje) – predlagač: Savjet ministara BiH, zakon broj: 01,02-02-1-1610/17 od 04.07.2017. godine, skraćeni postupak; 3. Prijedlog zakona o izmjenama Zakona o osnovama bezbjednosti saobraćaja na putevima u Bosni i Hercegovini (drugo čitanje) – predlagač: Predstavnički dom Parlamentarne skupštine BiH, zakon broj: 02-02-1-1374/17 od 28.07.2017. godine; 4. Prijedlog zakona o izmjenama i dopunama Zakona o osnovama bezbjednosti saobraćaja na putevima u Bosni i Hercegovini (prvo čitanje) – predlagač: Predstavnički dom Parlamentarne skupštine BiH, zakon broj: 02-02-1-687/17 od 28.07.2017. godine; 5. Prijedlog zakona o izmjeni Zakona o radu u institucijama Bosne i Hercegovine (prvo čitanje) – predlagač: Predstavnički dom Parlamentarne skupštine BiH, zakon broj: 02- 02-1-1378/17 od 28.07.2017. godine; 6. Izvještaj komisije Kolegijuma o nastojanju za postizanje saglasnosti o Prijedlogu zakona o izmjeni i dopunama Zakona o zaštiti i dobrobiti životinja (drugo čitanje) – predlagač: Predstavnički dom Parlamentarne skupštine BiH, zakon broj: 01-02-1- 814/17od 25.04.2017. godine; 7. Izvještaj Ministarstva bezbjednosti BiH o trendovima migracija i aktivnostima na zaštiti ljudskih prava i osnovnih sloboda migranata i tražilaca azila, broj: 03/6-37- 1226/17 od 12.05. 2017.godine; 8. Program razvoja sistema zaštite i spasavanja na nivou institucija i tijela Bosne i Hercegovine, materijal Ministarstva bezbjednosti BiH, broj: 02-04-1049/17 od 25.05.2017. godine; 9. Prijedlog zaključka o osnivanju Privremene zajedničke komisije oba doma Parlamentarne skupštine BiH za sprovođenje procedure imenovanja Nezavisnog odbora i Odbora za žalbe građana kao nezavisnih tijela policijske strukture Bosne i Hercegovine – podnosilac: Zajednički kolegijum oba doma Parlamentarne skupštine BiH, broj: 01,02-34-1-1893/17 od 25.10.2017. godine; 10. Prijedlog zaključka o osnivanju Privremene zajedničke komisije oba doma Parlamentarne skupštine BiH za sprovođenje procedure izbora jednog člana Upravnog odbora Agencije za razvoj visokog obrazovanja i obezbjeđivanje kvaliteta iz srpskog naroda – podnosilac: Zajednički kolegijum oba doma Parlamentarne skupštine BiH, broj: 01,02-34-1-2474/17 od 25.10.2017. godine. Ovo je usaglašeni dnevni red Kolegijuma Doma naroda. Da li se neko javlja za riječ sa prijedlozima izmjena i dopuna? Vidim da prijavljenih nema. Shodno navedenom dnevni red je usvojen i o njemu se ne glasa u skladu sa članom 60. Poslovnika Doma naroda. Prelazimo na tačku jedan, Ad. 1. Usvajanje Zapisnika sa 32. sjednice Doma naroda Parlamentarne skupštine BiH Otvaram raspravu. Da li se neko javlja za riječ? Prijavljenih nema. 8 Prelazimo na izjašnjavanje o Zapisniku. Zahvaljujem. Od prisutnih 12 delegata – 12 je bilo za, niko nije bio protiv, niti uzdržan. Iz Federacije BiH – 9 za, iz Republike Srpske – 3 za. Postoji opšta i entitetska većina, pa konstatujem da je usvojen Zapisnik sa 32. sjednice Doma naroda Parlamentarne skupštine BiH. Prelazimo na tačku dva, Ad. 2. Prijedlog zakona o izmjeni i dopuni Zakona o ministarstvima i drugim organima uprave Bosne i Hercegovine (drugo čitanje) – predlagač: Savjet ministara BiH, zakon broj: 01,02-02-1-1610/17 od 04.07.2017. godine, skraćeni postupak
nije uključen mikrofon
Kao u Izvještaju. Zahvaljujem. Sad riječ dajem predlagaču Zakona ukoliko je prisutan, to je predsjedavajući, pardon ministar ... ____________(?) [[nije uključen mikrofon]] Ne želite riječ. Dobro. Onda otvaramo raspravu. Da li se neko javlja za riječ? Prijavljenih nema, zaključujem raspravu. Prelazimo na izjašnjavanje. Glasamo o Prijedlog zakona o izmjeni i dopuni Zakona o ministarstvima i drugim organima uprave Bosne i Hercegovine u drugom čitanju. Zahvaljujem. Od prisutnih 12 delegata – 10 je bilo za, niko nije bio protiv, uzdržana su bila 2 delegata. Iz Federacije BiH – 9 za, protiv niko, uzdržan niko, iz Republike Srpske – 1 za, protiv niko, 2 uzdržana. Postoji opšta većina ali ne postoji entitetska, pa prelazimo na konsultacije u Kolegiju. [[konsultacije Kolegija]] 9
nije uključen mikrofon
Kao u Izvještaju. Hvala. Sada riječ dajem predlagaču Zakona, ukoliko želi. ____________(?) [[nije uključen mikrofon]] Dobro, ne želi. Otvaram raspravu. Da li se neko javlja za riječ? Prijavljenih nema. Prelazimo na izjašnjavanje. Glasamo o Prijedlog zakona o izmjenama Zakona o osnovama bezbjednosti saobraćaja na putevima u Bosni i Hercegovini u drugom čitanju. 10 Hvala vam. Od prisutnih 12 delegata – 10 je bilo za, 1 protiv, 1 uzdržan. Iz Federacije BiH – 9 za, protiv niko, uzdržan niko, iz Republike Srpske – 1 za, 1 protiv i 1 uzdržan. Postoji opšta većina, ali ne postoji entitetska većina, pa prelazimo na konsultacije u Kolegiju. [[konsultacije Kolegija]]
nije uključen mikrofon
Gospodin Kadić. Dakle prijedlog je Sead Kadić. Pozivam predsjedavajuću Kluba hrvatskog naroda. Izvolite gospođo Zovko.
nije uključen mikrofon
Ja se Vama izvinjavam, ali moraćete mikrofon, ja ne vidim odavde da je, sada možete.
U ime Kluba Hrvata gospodin Martin Raguž.
Zahvaljujem. Prijedlog je gospodin Martin Raguž. Gospodine Noviću u ime Kluba delegata srpskog naroda.
nije uključen mikrofon 11
Pošto se nije dobro čulo, dobro, dakle prijedlog je gospodin Darko Babalj.
Možemo i Babalja ako mislite da je.
Dobro. Konstatujem da smo usaglasili imena vezana za članove ove Komisije iz Doma naroda, to su: gospodin Sead Kadić, gospodin Martin Raguž i gospodin Darko Babalj. Sada vas pozivam da se izjasnimo o datom prijedlogu. Zahvaljujem. Od 12 prisutnih – 12 je bilo za, protiv niko, uzdržan niko. Iz Federacije BiH – 9 za, iz Republike Srpske – 3 za. Postoji opšta i entitetska većina, pa konstatujem da smo usvojili članove Zajedničke komisije za usaglašavanje teksta Zakona iz Doma naroda i to: gospodin Sead Kadić, gospodin Martin Raguž i gospodin Darko Babalj. Sada prelazimo na tačku četri, Ad. 4. Prijedlog zakona o izmjenama i dopunama Zakona o osnovama bezbjednosti saobraćaja na putevima u Bosni i Hercegovini (prvo čitanje) – predlagač: Predstavnički dom Parlamentarne skupštine BiH, zakon broj: 02-02-1-687/17 od 28. 07. 2017. godine
nije uključen mikrofon
Kao i u Izvještaju. Sad dajem riječ predlagaču Zakona ukoliko želi. Kao i u Prijedlogu. Otvaram raspravu o ovome Prijedlogu. Prijavljenih nema. Zaključujem raspravu. 12
nije uključen mikrofon
Oprostite, ja se izvinjavam zaista. Riječ ima uvažena delegatkinja, gospođa Zdenka Džambas. Izvolite gospođo Džambas.
Lijepo vas pozdravljam, naravno pozdravljam i ministre i sve goste. Da samo vidim, aha, tu mi je gospodin Arnaut. Ja se vjerojatno ne bih po ovom pitanju ni javljala jer ovo je meni pitanje hoće li se proći hitna kola, neće, imala sam neki stav. Međutim, na prošloj završenoj sjednici, koju ste Vi imali ono tamo, koja je završena, dva puta ste nešto rekli vezano za nas iz Doma naroda tako da ću ja sad morati da Vas, da Vam repliciram, pošto ste Vi rekli na sjednici, reći ću i ja. Prvo što ste rekli je kako sam, kako je, citiram – delegatkinja iz Doma naroda je protiv Zakona o ispitivanju porijekla imovine. Ja sam jedina, evo nas smo dvije tu, ali samo ja jedina pričala, dakle, odnosilo se na mene. Pitanje je bilo, ako se sjećate kolege, formiranje Interresorne skupine za Zakon o ispitivanju porijekla imovine. Ja sam reagirala na gospodina Tadića koji je sa jedne druge Interresorne skupine podnio ostavku i pojasnio je zašto je podnio ostavku, da bi nakon par točaka predložio drugu Interresornu skupinu, pa sam onda rekla čemu nova Interresorna skupina kad ste maloprije rekli da je to bezveze, u smislu formiranje Interresorne skupine. Ja i sad smatram da je formiranje Interresorne skupine u godini dana do izbora bez potrebe, jer tu se ne može ništa riješiti, kao što nije riješila ni ona vezana za Izborni zakon, još ne znam ni da li se sastala. Dakle, o Zakonu nisam rekla da sam protiv njega i da je on bezveze, nego sam rekla da što se tiče Zakona on već postoji, a ispitivanje može početi od mene, onaj tko treba da ispituje. Drugo, na toj sjednici ste rekli da se čudite, sad ja Vas citiram, čudite se da HDZ-ovi zastupnici, odnosno izaslanici su protiv jednog ovakvog civiliziranog Zakona. Ja zaista nikad u životu nisam bila protiv nečega što je civilizirano, pa ću, zbog toga sam se prijavila da diskutiram, dakle Zakon je izašao od gospodina ministra Juska iz prije, kad je to bilo, možda u drugom mjesecu koji je prošao kompletnu proceduru i javnu raspravu, bili su i amandani, sve smo to prošli i Zakon je konačno ovdje prihvaćen. Da bi odmah nakon tog prihvatanja Zakona, kakvog smo usvojili, išla je ova priča o hitnim kolima i vatrogasnim kolima. Objašnjenje prošli puta smo čuli da je rečeno, da je neko rekao, neko kaže, kako političari, mada ja ne znam šta to znači, obilaze, imaju prednost u odnosu na hitna kola i kola vatrogasne službe. Tako ste rekli, također, da Vam je rečeno da se to podrazumjeva da se ne mogu preticati takva kola. Ja također smatram da se to podrazumjeva, jer mnogo stvari se podrazumjeva i ne mogu ući u zakon, kao na primjer, podrazumjeva se da se originalni primjerak Dejtonskog sporazuma ne može naći iza kauča, dakle, ne možete vi u zakonu napisati – ne smije biti iza kauča, znači nešto se podrazumjeva gdje se nešto treba nalaziti. Znači, sve se ni ne može naći u zakonu. A imamo zakon u kom smo oštro kaznili, oštro kažnjavamo ljude koji su pod dejstvom alkohola i drugih opijata, a oni i sada, i ovog trenutka voze pod dejstom alkohola i prave nesreće na putu. Dakle, poslije te priče ja sam, naravno, imala priliku da razgovaram sa ljudima iz Direkcije za koordinaciju policijskih tijela, kao članica Povjerenstva za financije, oni su bili s nama, i ja sam ih otvoreno na tom Povjerenstvu pitala – de mi malo pojasnite o čemu se ovdje priča, jer u Republici Srpskoj tri institucije, odnosno osobe su čuvane, dakle, predsjednik Republike, predsjednica Vlade i predsjednik Skupštine u Republici Srpskoj, a u Federaciji jasno 13 je da to mora biti veći broj, kod nas je to sve malo usloženo, ali ne ovoliki broj koliki postoji. Što se tiče Direkcije, oni su meni odgovorili da garantiraju da njihove policijske, policija, dakle, koja prati i ima te rotacije se sigurno ponaša sukladno zakonima. Mi ne znamo točno ko sve može biti pod tim rotacijama, znamo da je to uvaženi predsjedavajući Vijeća, znamo da su to tri člana Predsjedništva, ministri, vodstvo Parlamenta, kao i u svim drugim državama, i da se pri tom dodalo da tu ide još i Centralna banka i idu ovi iz sudstva, to bi bilo otprilike osobe koje su pod rotacijama. Kad navedem i počnem sa imenima govoriti, ja u ovom trenutku mogu reći, evo ovdje o gospodinu predsjedavajućem Vijeća ministra ili o bilo kom od ovih ministara, ja ne mogu da vjerujem da su necivilizirani i da oni pretiču hitna kola i vatrogasna kola. Zato sam se dalje raspitivala, ko se sve vozi u tim hitnim kolima? E onda, kako su Vama rekli da se to, da političari pretiču, meni su rekli da u tim hitnim kolima se često nađu tepisi, stvari sa aerodroma, punica, i tako niz nekakvih osoba koje su, ali ja ni u to neću da vjerujem, neću da vjerujem kao ni u ovo maloprije. Dalje, da u Sarajevu zbog nedostatka vode, a mrsko čekati jer je strašna gužva u Sarajevu, od 3 do 5 je teško izaći iz Sarajeva bilo gdje i ko god ima mogućnost da pritisne rotaciju pritisnut će da izađe iz one gužve, pa tako i vatrogasna kola bauljajući po Sarajevu kud će vodu napuniti za ta kola, onda to upale, pa nema veze što nema požara. Ali ja ni to neću da vjerujem, i to smatram da su priče. Ja ne želim da nasjednem na priču kako ove osobe koje se čuvaju nisu civilizirane i prelaze bezočno vatrogasna i hitna kola, a to je ono što je dobio odgovor kolega, da se to podrazumjeva. Dakle, pitanje koje smo mi tada postavili na tom Povjerenstvu, evo tu je i gospodin Softić, bilo je, ali stvarno ko se sve voza po Federaciji BiH, ko to sebi ugrađuje neopravdano blinkere, tko to pali na nižim razinama, šta se tamo dešava? I onda smo došli do one jedne, pitala sam gospodina Softića je li se to tako kaže kod mojih susjeda, što manji hodža veći turban, i onda što je manja funkcija sve više sviraju te rotacije, naročito kad idu u svoju mjesnu zajednicu odakle su, u svoje selo, i da ih onda seljani vide kako su oni bitne ličnosti jer imaju rotaciju. E to je nešto što ne možete napisati sad ovdje u Zakonu, zabranjeno je, ne znam, šta ćemo zapisati da je zabranjeno. Dakle, postoji Zakon, postoji to nešto što se doista poštuje, ja ne mogu, ako budem za ovo glasala onda ću glasati da su svi ovi ministri necivilizirani, da su članovi Predsjedništva necivilizirani, da se drsko ponašaju prema hitnim kolima. Ja u to ne vjerujem, ponavljam, kao što ne vjerujem da se punice vozaju od točke A do točke B u hitnim kolima, dakle ne mogu to da prihvatim. A drugo, postoji, tako su mi rekli iz Koordinacije, da oni imaju svoj Zakon koji nije objavljen u Službenim novinama, po kom se oni ponašaju, a što mi, građani ne moramo da znamo, jer npr. sad da dođe, da se najavi dolazak gospođe Merkel ili Trampa, to je posebna priča, mi o tome nemamo šta pričati, a ovo je glavni grad u koji dolaze mnogi državnici prema kojim se onda moraju primjenjivati kod njihovog prolaska kroz grad potpuno drugi, drugi način, drugi zakon vrijedi. Znači, imaju Zakon koji nije objavljen u Službenim novinama. Ja dozvoljavam da je to tako. Imamo pojavu terorizma, imamo pojavu pljački raznoraznih i kako ćemo to sad kad oni trče sa onim autima, rotacija ..., ja više ne znam ko je unutra, ja ne mogu znati, jer ne zaboravimo da svi naši koji se vozaju pod rotacijom imaju zatamljena stakla, jer naravno na javnim nabavkama padaju, padaju tenderi zato što stakla nisu zatamljena više od 50%, znači mi uopće ne znamo ko je unutra. To može biti i gospođa Merkel, hoće li ona, šta će biti, kako ćemo, ali znači postoji zakon koji i to propisuje. Mi ne možemo ni na kakav način smetati ovoj Direkciji za koordinaciju policijskih tijela, u koju ja vjerujem, jer smo prije dvije sjednice ovdje otplakali da se poveća plaća policajcima, itd., ja sam na kraju to i prihvatila da treba, ... ne vjerujem u ništa. Ja izražavam, ja doista želim da vjerujem da se sve, da je sve po zakonu. Ja neću da se opterećujem šta se nešto može dogoditi ili ne dogoditi. Posebno 14 podcrtavam civilizirano ponašanje naših ministra, predsjedavajućih, članova Predsjedništva. I ja, naravno, za ovo ne mogu glasati.
Zahvaljujem gospođi Džambas. Ja predlažem predlagaču koji se javlja za riječ, mislim predstavniku predlagača, da u ovome trenutku dopusti i drugom delegatu da učestvuje u raspravi. _____________(?) [[nije uključen mikrofon]] U redu, nego da ne bi bila neka replika ili nešto, na što on svakako ima pravo, dakle, pa da damo prvo riječ gospodinu Mariju Karamatiću. Izvolite gospodine Karamatiću.
Zahvaljujem gospodine predsjedavajući. Ma, nisam ja, iskreno, do sinoć, nisam imao uopće izražen neki stav o ovom Zakonu i upravo oko tih 5 sati imali smo jučer buran dan, evo i kolega Kadić i gospodin Podžić, i Martin i ja, i još pojedine kolege, pa dokasno smo ostali ovdje u Parlamentu i već su bile ove gužve koje je uvažena kolegica spominjala. I bio sam dole, pa možda 2 kilometra odavde, prema Hercegovini kad se krene, da se tako izrazim, prema ljepšem dijelu Bosne i Hercegovine, i kolona je nepregledna, znači ide se 5, 10 na sat, kad odjednom izletiše blinkeri sa lijeve strane, ustvari s desne strane ceste kad se dole ide, napraviše kaos blago rečeno, ne poštuju semafore, ne poštuju ništa, mašu iz onih auta, kaos nastade. Znači ja sam na toj raskrsnici ostao preko 45 minuta, na stranu što sam ostao ja, ostali smo svi. Ja se često sjetim izjave jednog svog prijatelja, to mi je rekao na početku političke moje karijere, kaže – Mario, jednom ko se nauči pod rotacijama voziti, samo ga pod rotacijama možeš i skloniti odatle, i vjerujte mi ima u tom istine. I sad, imajući u vidu, ne znam, da razne zemlje i okruženja, evo kolegica je govorila koliko mi imamo štićenih osoba u Bosni i Hercegovini koje se voze pod tim blinkerima, to što Dikrecija tvrdi da oni to rade sve sukladno zakonu, ja sam, evo, i ovdje postavljao pitanje uvaženom ministru Mektiću kako to da se policijski službenici prema meni ne ponašaju prema zakonu, nego još vrijeđaju zato što im ne odgovaram politički ili imaju neku drugu ideologiju, znači to je bajka jedna. To sam i sinoć vidio, da ono nije po zakonu, jer ne postoji takav zakon da se tako može omalovažavati građane, da imaju zemlje okruženja, i sad primjerice radi, sve one imaju ministra vanjskih poslova isto kao i mi, i oni putuju pa možda toliko, možda malo manje, apsolutno nebitno, ali evo dođu u Bosnu i Hercegovinu i sad taj sretni veleposlanik, primjerice Rumunije, normalno ide pod pratnjom, kao što i dolikuje, kao što idu i naši ministri kad odu tamo, napravi takav kaos na cesti, prolazi kroz crvena svjetla, kroz ovo, kroz ono, a onom našem kukavcu koji radi za 500 maraka gori kuća, ne može proći vatrogasno vozilo, ili onaj jadni penzioner sa 300 maraka trza nogom u hitnoj i ostane 45 minuta bukvalno zaglavljen, zaglavljen na semaforu. Bez obzira, usvojili mi danas ili ne usvojili ovaj Zakon, znači ja ću ga podržati načelno, evo upravo zbog ovog svog sinošnjeg iskustva, u slučaju da usvojimo ovaj Zakon, ja nisam siguran da će u Direkciji za koordinaciju policijskih tijela znati da je taj Zakon usvojen i da će ga znati primijeniti, ne vjerujem da će kazniti vozilo pod pratnjom, da napomenem da ne bi bilo zabune, nikakve prste sinoć nisam pokazivao kad je prolazilo, znači bez prekršajnih prijava, 15 molim vas, znači, ne vjerujem da će kazniti. Sva ta službena auta su zatamljena, prosječni građanin Bosne i Hercegovine ako stavi na BMW-a tricu, kocku, koji košta 1.500-2.000 maraka zatamnjenu foliju, dobije 30 maraka kazne. A već, ako gospoda u Dikreciji se tako čvrsto pridržavaju zakona, evo ja bi ih stvarno zamolio da obiđu institucije od svih naših ministarstava, i naših, i federalnih, i Republike Srpske, i Bosne i Hercegovine, i zgrade Predsjedništva, i četrdesetak agencija koje imamo samo na državnoj razini, obiđu to, popišu fino ta zatamnjena vozila, naplate lijepo kazne sukladno Zakonu o prometu, da malo napunimo proračun. Pa onda možda nećemo morati od onih koji prave dodatnu vrijednost, a to su gospodarstvenici, izmišljati im nove fiskalne, parafiskalne namete, kako bi im oteli još koji dinar koji su oni zaradili. Hvala.
Hvala gospodine Karamatiću. Drugih prijavljenih nema. Sad riječ dajem predlagaču, uz nadu da će nam u skladu sa svojim naslovom doktora pravnih nauka iz domena filozifije prava, objasniti sad ovdje razliku između prava kao sistema normi i ovih drugih normativnih sistema, što je očigledno tema današnja, dakle šta je ovdje zakon, a šta etika?
Zahvaljujem se predsjedavajući. Zaista sam najviše ponukan, prije svega pozdravljam uvažene delegate i uvažene članove Vijeća ministara na čelu sa predsjedavajućim Vijeća ministara, ali najviše sam ponukan bio, je li, s obzirom da, kolegice Džambas, nije mi jasno, ovaj, na šta ste se referirali. Par puta ste rekli na prošloj sjednici, ja sam ovdje govorio na prošloj sjednici kad je razmatrano negativno Mišljenje Ustavnopravne komisije, mislim da svi prisutni mogu potvrditi da definitivno nisam spomenuo Zakon o nelegalno stečenoj imovini, a definitivno nisam ulazio ni u ova druga pitanja. S obzirom da ovo nije moj Dom, ne mogu tražiti, ali zaista molim da mi se dostavi stenogram sa prošle sjednice Doma koji se odnosi na ovaj dio koji sam ja govorio, s obzirom, je li, da su izrečene određene tvrdnje koje ja, s druge strane, tvrdim da ne stoje. Što se tiče ovih drugih pravnih pitanja, vidite, sad ću se, zadržat ću se na činjenicama. Dakle, ja vam garantujem da ako ste dobili odgovor od Direkcije ili bilo koga da postoji zakon koji nije objavljen u Službenim novinama, ja Vam onda garantujem da to ili nije istina ili taj zakon nije validan, a to je zato što član IV stav 3. tačka i) Ustava BiH vrlo jasno i precizno kaže – odluke Parlamentarne skupštine BiH neće stupiti na snagu prije nego što budu objavljene. Ovo je Ustav BiH, član IV stav 3. tačka i), odluke Parlamentarne skupštine BiH, što naravno uključuje zakone, neće stupiti na snagu prije nego što budu objavljene. Dakle, takav zakon, ja Vam garantujem, ne postoji. Što se tiče civilizovanog ponašanja, ja zaista nisam ulazio u to da li bilo koji političar koji koristi pravo da se vozi pod rotacijama je civilizovan ili necivilizovan, ja to definitivno nikad nisam rekao ni za ovom govornicom, ni javno, ja sam rekao da odredba zakona koja trenutno postoji u Zakonu o sigurnosti saobraćaja na putevima u Bosni i Hercegovini vrlo precizno kaže da prednost nad vozilima hitne pomoći i vatrogasnim vozilima imaju vozila pod pratnjom. Dakle, to je trenutna zakonska norma, Zakon sada daje prednost političarima. Moj Prijedlog zakona tu normu mijenja, prednost daje vozilima hitne pomoći i vatrogasnim vozilima nad vozilima pod rotacijama, odnosno nad vozilima političara. To, ja se slažem, bi se trebalo podrazumjevati, ali kad Zakon kaže suprotno, onda se ne može podrazumjevati, zato što Zakon trenutno političarima daje prednost nad hitnom i nad vatrogascima i političari kad koriste tu prednost ne krše Zakon, naprotiv, oni se ponašaju u 16 skladu sa Zakonom I zbog toga je moj prijedlog da se ta nelogična, i evo, ako hoćete to ću, to sam rekao prije i reći ću opet, necivilizovana odredba, promijeni i da je uskladimo sa zapadnim svijetom. I još samo jedna stvar, s obzirom da su sigurnosni aspekti spomenuti, kada dolaze osobe čija se posjeta procjenjuje, je li, da je visokog rizika, itd., onda nadležne službe u Bosni i Hercegovini primjenjuju posebna pravila. U takvim slučajevima vrlo često zatvaraju ceste, prilaze, itd., i u takvim slučajevima ovo jednostavno se ne primjenjuje, jer u takvim slučajevima kada je određena ruta zatvorena da njom prođe bilo koji državnik za kojeg su naše službe procjenile da treba zatvoriti cestu, onda kad se takva cesta zatvori onda na njoj nema vozila hitne pomoći koja bi mogle uopšte ući na tu rutu. Tako da je to potpuno odvojeno pitanje i to su posebna pravila koja se primjenjuju kod posebnih posjeta, ali ovdje zaista govorimo o svakodnevnom životu. I kad je u pitanju, je li, praksa, ja sam gledao na Radio-televiziji Republike Srpske izjavu vozača kola hitne pomoći koji je rekao da mu se redovno dešava da kad zovi hitnu pomoć pod rotacijama da ga preteknu vozila pod pratnjom i da to ugrožava i njega, i živote, i sigurnost pacijenata koje prevozi. Zahvaljujem još jednom i, evo, molim, zaista molim službe da mi se dostavi, znači, stenogram sa prošle sjednice. Zahvaljujem.
Hvala gospodine Arnuat. Ispravka krivog navoda, uvažena kolegica gospođa Zdenka Džambas. Izvolite gospođo Džambas.
Dakle, prvo je stvarno ispravka jer sam ja rekla na Vašoj sjednici završenoj, imali ste prošlu koja nije završena, nego na njihovoj završenoj sjednici jer je direktan prenos na televiziji, pa sam ja to gledala, znači na Vašoj sjednici koju ste vi imali kao Zastupnički dom, ne ovdje.
nije uključen mikrofon
Delegatkinja u Domu naroda, imaju nas dvije, a ja sam pričala i onda to znam. Znači nisam rekla tako, nisam tako rekla. Prema tome, uzmite sa ovog stenogram šta sam ja rekla, a šta, Vi ste rekli na vašoj sjednici, ne treba Vam stenogram sa naše sjednice. Drugo, rekli ste, a ja Vas cijenim inače, drugo rekli ste, ako dođe neko zatvorit će se cesta. Znači, idemo dalje, šta ćemo kad se u nekoj zgradi na zatvorenoj cesti infarkt dobije čovjek, šta ćemo onda? Ne mogu ni doći hitna kola. Znači, ne možemo doista u sve ići, eto šta ćemo, zatvorila se cesta, zavarili se šahtovi, sve ono se sredilo, sad to traje koliko traje, i šta ćemo kad tu neko strada? Ništa. Znači, ne možemo sve staviti u zakon, stvarno ne možemo. Što se tiče koordinacije, to nisam ja sama bila, dakle imali smo naše Povjerenstvo za financije i kad sam ja ovo pitala da mi razjasne, on je rekao, moguće nije zakon, možda je to podzakonski akt, ali oni imaju svoje, ali moraju da koriste u zavisnosti od toga tko dolazi i koga 17 to oni pod pratnjom, tko je pod pratnjom. Ali kad se hoće populistički nešto reći onda se kaže političari, ne znam šta političari znače. Znači, govorimo o funkcijama, u ovoj državi su funkcije i ljudi koji obnašaju te određene funkcije, a ne, političar je širok pojam, to može biti predsjednik nekog temeljnoj ogranka, nije to. Znači, rečeno je na toj sjednici da oni imaju, a kolegici isto da repliciram, dakle ja vjerujem Koordinaciji policijskih tijela, ako ne vjerujem, pa gdje sam onda, šta sam, čovjek fino kaže, kažu oni, da su strogo profesionalni i da se ponašaju sukladno zakonima, a naravno da im ne pada na pamet da prelaze hitna kola i ostalo. Znači, ovdje smo malo ušli u populizam, a ja od danas, doduše od prošle sjednice sam rekla, pa nadalje neću glasati ni za jedan zakon koji je populistički. Tražim reformske zakone koji se uredno na njihovim sjednicama obaraju, uredno se obara, nema tu ni akciza, nema gradnje puteva, nema ničega, ruši se proračun, itd., znači nijedan važan zakon ne može da prođe na Zastupničkom domu, a prolazi, evo, ovo o čemu mi danas pričamo. Stvarno nam je sjednica mrak.
Zahvaljujem. Riječ ima uvaženi delegat, gospodin Sredoje Nović. Izvolite gospodine Noviću.
Samo nekoliko napomena. Ja mislim da mi zaista se bavimo počesto dosta, hajde da ne upotrijebim tešku riječ, stvarima koje i mogu biti bitne i nisu. Ako već ništa drugo, dok posmatram ovaj Prijedlog, i ništa meni nije sporno bar što se tiče ni hitne ni nehitne, ali ključno je ovdje pitanje implementacije Zakona o bezbjednosti saobraćaja. Ko imalo zna jasno je da je Zakon vrlo precizno rekao ko može imati rotaciona svjetla, kada ih može upotrebljavati i ko je dužan da takva vozila isključuje iz saobraćaja. Radi li to iko u ovoj Bosni i Hercegovini? Pa evo, ovo je Zakon jedinstven u Bosni i Hercegovini, nije ni entitetski, ni kantonalni, itd., zašto ga neko ne sprovodi? To smo mi svjedoci svi na ulici da vidimo tu to pitanje. Ako već hoćete da o tome polemišemo, pa zar neko misli da je isto policija i sudska policija? Pa je li neko hoće da kaže da je isto zatvorska policija i policija i da jednak tretman imaju u sobraćaju? Oprostite ljudi, onda mi stvarno smo potpuno, potpuno ljudi koji ne znamo šta se dešava u ovoj našoj zemlji, a mi sve stavimo u jedan rang, e sad iz toga izvlačimo, ovaj, hitnu pomoć, samo zbog ovog o čemu su kolege i kolegice govorile. Ja mislim da je vrijeme dvije stvari, prvo ako uopšte mogu da sugerišem, a čini mi se da na to imam pravo, da je došlo vrijeme da se napravi jedna sveobuhvatna analiza od strane Direkcije za koordinaciju policijskih tijela, da naprave jednu sveobuhvatnu informaciju oko toga ko sve trenutno ima pravo na ova plavo-bijela rotaciona, zovite kako god hoćete, svjetla i prema Savjetu ministara uputi. I neka Savjet ministara procijeni li još uvijek atmosfera takva da treba imati 5, 50 ili 55 ličnosti štićenih, istih ili postojećih, ili veći ili manji nivo zaštite, ja u to ne bi želio da ulazim sa svog aspekta zato što tamo rade ljudi koji taj posao znaju. I mislim da bi to bilo vrlo korektno i da ovaj Dom bude upoznat sa tim i kaže – evo, umjesto dosadašnjih 30 na nivou, govorim ovo što je nadležan Savjet ministara, na nivou Bosne i Hercegovine toliko i toliko će biti ubuduće, ostali nema potrebe. Nemojmo robovati ono što je bilo potrebe prije 10 godina u Bosni i Hercegovini, ja mislim da je danas Bosna i Hercegovina, koliko god o njoj govorili ovako ili onako, nije u istom bezbjednosnom stanju kao što je bila tada, ni po pitanju ugroženosti funkcija koje neki ljudi obavljaju u ovoj zemlji, da ne kažem ovaj pogrdan izraz za ljude koji obavljaju to, je li, niti je u pitanju nečega, nečega drugog. I ja mislim, takođe, da bi trebala biti napravljena jedna sveobuhvatna analiza i možda to može Ministarstvo za komunikacije, naše, da u dogovoru sa enitetskim, kantonalnim, resornim ministarstvima 18 dobijemo jednu informaciju o provođenju ovih odredaba Zakona kako bismo zaista se upoznali u vezi sa tim i poslije toga da ocijenimo i sami šta je to. Inače, ako budemo iz zakona svaki put izvlačili dio po dio, mi na taj način nećemo riješiti sistemski ovo. Prekrupno je pitanje ovog Zakona i ja mislim da mnogo u njemu ima nedostataka koje bi bilo vrijeme, napraviti novi, ali nemojmo se ni zavaravati da su ljudi predlagali iz ovog Ministarstva nama, ovaj, neke davali prijedloge oko zakona, pa smo mi često i bili protiv i odbijali taj Zakon. Evo, toliko.
Hvala lijepo. Riječ ima gospodin Ognjen Tadić. Izvolite.
Hvala gospodine zamjeniče predsjedavajućeg. Uvaženi delegati, dame i gospodo, članovi Savjeta ministara. Ja sam se zaista nadao da će gospodin Arnaut dati malo inspirativniji razlog da se ova tema otvori, jer ova tema je zapravo moguća inicijacija mnogo ozbiljnijih tema. I ja sam uvjeren da se on igra sa tom temom kada radi sve ovo što radi u protekle tri godine u Parlamentarnoj skupštini. Dosta mu dobro ide jer radi to na marginama, ne zahvata suštinske stvari, a ostavlja otvorena vrata za populizam koji je primjeren uslovima politike u Bosni i Hercegovini. To je nešto vrijedno poštovanja inteligentnom čovjeku koji je našao svoju temu i način kako da je distribuira u ovo zakonodavno tijelo. Ove stvari o kojima smo govorili, ja mislim to prvo uopšte nije vezano niti za jednu nadležnost Parlamenta, da li prolazi policija, ne prolazi, kakva su iskustva, itd. To na nekom seminaru odjeljenja za saobraćaj i pratnju u Direkciji za koordinaciju policijskih tijela rješavaju vjerovatno do čina višeg inspektora. ... da to dođe do nekakvog pravilnika kao eto sjeli su razgovarali su pa su napravili nešto, i da tu nema nikakvih problema, kao što ih i nema. Ali ovo pitanje pogađa u sami centar, suštinu političkih odnosa i stanja u Bosni i Hercegovini. Zašto? Zato što se ono ovdje otvara kao pitanje pravne filozofije. Šta je pravo, šta je zakon? Dakle, ako je pravo skup normi pravne prirode iz koje proizilazi zakon po pravilima i pravičnosti, i da ne nabrajam dalje, ako je etika skup nekakvih moralnih normi koje ovdje ne bi trebale biti u sukobu, zašto mi onda danas uopšte govorimo o svemu tome. Govorimo zbog toga što su pale političke platforme koje su trebale u ovoj zemlji da se bave mnogo ozbiljnijim pitanjima, i Evropom, i reformama, i odnosima na vojnom planu, i unutrašnjim uređenjem zemlje, i borbom protiv kriminala i korupcije, izgradnjom pravne države. I onda ova politička ponuda koja postoji kroz ovaj Zakon djeluje kao atraktivna, a u suštini predstavlja šiminkanje mrtvaca. Šta će se to u nečijem životu promijeniti što će ovakvo nešto da stoji u Zakonu ...? Ja ću glasati za ovo zato što sam dio nečega što ne može niko objasniti šta se dešava. I lakše mi je glasati za ovo nego objašnjavati argumente zašto nisam glasao, a pri tome se ništa promijeniti neće. Znači, našli smo se u situaciji da je najatraktivnija politička ponuda šminkanje jedne mrtve političke scene i mrtve političke ponude koja ništa ne nudi. Ja govorim o čitavoj Bosni i Hercegovini, i u entitetima, i u kantonima, i u opštinama, i gradovima i, na kraju krajeva, na nivou vlast koju mi obavljamo ovdje. Zato je ovo danas tema. Ali, evo, ako smo svjesni toga, vidim po vašim izrazima lica da ovo jeste diskusija koja ima nekakav uticaj na stanje svijesti ovdje, naravno proći će ovo što je predložo gospodin Arnaut, hajde onda dok imamo još ovu godinu dana koja je na raspolaganju, a 19 ona je jednako vezana i za vlast i za opoziciju, da bar ovdje gdje su neke nadležnosti, takve kakve jesu, na raspolaganju svima nama da možemo da, pa relativno brzo, praktično, sa punom saglasnošću oko tema kao što su Evropa i slične stvari, i da učinimo nešto. Tu ne treba provoditi ni ankete, ne treba provoditi ni peticije, ne treba provoditi ni referendume, ne treba provoditi ni ne znam ti kakve političke diskusije, sve su prevedene, sve je rečeno što se imalo reći i znamo da svi hoćemo u Evropsku uniju. U takvom ambijentu ovakav Zakon, kakav je predložio gospodin Arnaut, može biti pitanje dobrih namjera, čak i ako se ne usvoji u takvom ambijentu to neće biti previše strašno zato što postoje bitnije stvari. Ali budimo svjesni kritikovati ovaj Prijedlog, a nemati ništa krupnije na stolu, pa time i da imamo i ... sjednicu danas Doma naroda znači ipak biti nekorektan prema gospodinu Arnautu koji je makar u domenu u kome je on inteligentno procijenio gdje se može naći alternativna politička ponuda, makar to bilo ono što sam rekao da jeste, bez namjere da vrijeđam, to nije uvreda, to je opis, opis stanja, ipak je to jedan kreativan potez. I ja Vam čestitam gospodine Arnaut, uspjeli ste da zainteresujete javnost iako imate ministra koji je to isto mogao da predloži u ovom Zakonu o kome je govorila gospođa Džambas. Možda ste se i dogovorili da to ostane za ovu ponudu, ovaj, koja je malo političke prirode, ako niste ok, sjetili ste se kasnije ili se nije sjetio, mogao je i on to predložiti pa da više damo značaja Savjetu ministara iza koga stoji Klub poslanika Saveza za bolju budućnost, koliko ja znam stoji.
nije uključen mikrofon
Pa dobro, ako ne stoji onda opet se vraćamo na onu temu o kojoj sam ja govorio. Hvala vam.
Hvala lijepo. Riječ ima gospodin Martin Raguž. Izvolite.
Zahvaljujem se. Evo, zaista se nisam mislio javljati dok se nije uvaženi predsjedatelj, gospodin Tadić, javio i otvorio neke stvari zaista, mislim, izvanredno, evo odmah da kažem u smislu značaja tema kojim se mi bavimo i što bi trebali raditi, a pogotovo ovaj poziv da i pozicija i opozicija iskoristi ovu godinu za jedan kvalitetniji rad. Jesam li dobro razumio? Pa me prvo zanimalo da li ste vi pozicija ili opozicija kao predsjedatelj ovog Doma. A drugo, znači, ono, zašto sam se ustvari javio, jeste, dakle, padanje tih maski, definitivno, ovaj, mora početi ubrzano i to će se dešavati, jer šta se ovdje dešava. Ovdje se dešava da ljudi koji predstavljaju parlamentarnu većinu vode medijske i političke ratove kako u javnosti tako i u ovom Parlamentu, što govori o kredibilitetu pozicije. Zato sam se javio. Znači, ako ste pozicija onda imate odgovornost za parlamentarnu većinu i za sve ono što u ime pozicije treba da dođe u ovaj Parlament. Toga očito nema na način koji ova zemlja, njeni narodi i građani zaslužuju. To trebamo jasno reći, nema, ne postoji. I onda tu svak koristi tu mutnu vodu da skuplja za sebe političke poene, i vidimo gdje smo. E pa, gospodo, ako ste pozicija preuzmite odgovornost ..., nemojte to prebacivati opoziciji. 20 Pa, evo, i jedna moja mala replika uvaženom zastupniku i predlagaču, gospodinu Arnautu, koji je u javnosti obrazlažući ovaj Prijedlog uglavnom stalno koristio da se zastupnici HDZ-a protive ovom Prijedlogu. Znači, HDZ kao Hrvatska demokratska zajednica je ime koje u svom imenu imaju dvije parlamentarne stranke i molio bih Vas da budete vrlo precizni koji zastupnici i koje stranke. Postoji HDZ BiH i HDZ 1990 koji je u opoziciji i koji koliko može na svoj način radi i djeluje. Ja ne želim govoriti ni o jednoj parlamentarnoj stranci, ali mislim da kao odgovoran zastupnik biste trebali znati da postoje stranke koje su u poziciji i opoziciji, a HDZ 1990 je u opoziciji i nije se protivio ..., ali trebali ste onda precizno reći ko se protivi.
nije uključen mikrofon
Niste rekli, rekli ste HDZ.
nije uključen mikrofon
Pa HDZ, koji HDZ, to Vam govorim.
nije uključen mikrofon
Pa, niste rekli, ali niste rekli ni HDZ BiH. Znači, pa da Vam isto tako kažem HDZ 1990 je recimo u najkraćem roku povijesti primljen u članstvo Evropske pučke stranke, što Vaša stranka u značajnom vremenu takođe pokušava, što ja podržavam i što sam potpisao ..., ali niste to zaslužili. Znači, ima zastupnike na svim parlamentarnim razinama kako u oba entiteta a jesmo doduše u opoziciji. Znači, ovdje je danas došlo do toga da se uzmu ministarske pozicije i pozicije u javnim resursima i da se onda nastavi rat kao ... pozicija, mi smo opozicija, pa da vam ne navodim sad te primjere. I ta igra ovdje prolazi, ne samo u ovom ciklusu, nego i u onom prošlom. Znači, preuzmite odgovornost, mi ćemo, evo podržati i akcize iako smo opozicija, preuzmite odgovornost da ova država napravi jedan korak, da napravimo ceste, da napravimo infrastrukturu, da ove stvari, evo što je gospodin ... uradio, da otvorimo jednu ozbiljnu raspravu, da se više ne igramo ovdje. Hvala lijepo.
Hvala Vam gospodine Raguž. Ispravka krivog navoda, gospođa Džambas. Izvolite.
... mogućnost, ne znam šta ću pritisnuti od ovih, od ovo troje što imam. Ali, gospodin Raguž kaže da imamo, kolega zastupnik cijenjeni, ima mogućnosti kao vlast, jel', da na televiziji, 21 odnosno javnim sredstvima priopćavanja može promovirati tu svoju politiku, međutim gospodin Arnaut, koliko ja vidim, na televiziji se počeo pojavljivati od trenutka kada postaje opozicija u Zastupničkom domu. Mi iz npr. evo iz HDZ BiH nemamo priliku da se nađemo na toj televiziji, a pripadamo većini. Koja je to većina pravo da vam kažem više ni ne znam, u Zastupničkom domu se svakako ništa ni ne zna, tako da nemamo mi tu mogućnost gospodine Raguž. Vi pripadate kao HDZ 1990, kako ste maloprije rekli, opoziciji, a ne znam gdje ste vidjeli nas da smo mi mogli da promoviramo nešto. Tako da ja nemam priliku ni da oponiram, zato sam iskoristila današnju sjednicu, jer ovo je direktni prijenos, pa eto tako. Ali zaista mi smetaju ta citiranja. I od ovog trenutka, isto kažem ja ne bih voljela da ni odavde ode, da citira neko i da kaže kako sam ja protiv, ja hoću, ja nisam ni protiv čega jer ne želim da ne vjerujem koordinaciji za policijska tijela, da nevjerujem svojoj policiji, da ne vjerujem, ja to ništa ... Prema tome, razlog zašto ja neću glasati za nema veze sa hitnim kolima, nego sa tim, o priči koja je nastala i populizmu koji je nastao. Ja ..., rekla sam od prošle sjednice, ni za jedan zakon neću glasati koji imalo miriše na populizam.
Hvala gospođo Džamabs. Drugih prijavljenih nema. Sada prelazimo na izjašnjavanje. Glasamo o Prijedlogu zakona o izmjenama i dopunama Zakona o osnovama bezbjednosti saobraćaja na putevima u Bosni i Hercegovini u prvom čitanju. Pokrenite proceduru. Zahvaljujem. Od prisutnih 11 delegata – 8 je bilo za, 3 su bila protiv, uzdržanih nije bilo. Iz Federacije BiH – 5 za, 3 protiv, uzdržanih nema, iz Republike Srpske 3 za. Postoji opšta i entitetska većina pa konstatujem da je Prijedlog zakona o izmjenama i dopunama Zakona o osnovama bezbjednosti saobraćaja na putevima u Bosni i Hercegovini, pročitaću broj radi stenograma pošto su bila dva zakona, 02-02-1-687/17, od 28.07.2017. godine, usvojen u prvom čitanju. Prelazimo na tačku pet, Ad. 5. Prijedlog zakona o izmjeni Zakona o radu u institucijama Bosne i Hercegovine (prvo čitanje) – predlagač: Predstavnički dom Parlamentarne skupštine BiH, zakon broj: 02-02-1-1378/17 od 28.07.2017. godine Na prošloj, 32. sjednici, Dom naroda nije usvojio negativno Mišljenje Ustavnopravne komisije Doma naroda o Prijedlogu zakona o izmjeni Zakona o radu u institucijama Bosne i Hercegovine, te je Ustavnopravna komisija Doma naroda zadužena da izradi novo mišljenje u skladu sa članom 104. stav (3) Poslovnika Doma naroda. Dobili ste novo Mišljenje Ustavnopravne komisije Doma naroda. Komisija je utvrdila da je Prijedlog zakona o izmjeni Zakona o radu u institucijama Bosne i Hercegovine usaglašen sa Ustavom i pravnim sistemom Bosne i Hercegovine. Riječ dajem gospodinu Halidu Genjcu. 22 ____________(?) [[nije uključen mikrofon]]
Pa kad smo već kod populizma, ako je nešto populizam mislim da je to upravo ovaj Zakon. Po mom mišljenju politika bi se trebala baviti ... nekog pozitivnog ambijenta i za rad i za razvoj, trebala bi slušati glas naroda. I primjerice radi u ponedjeljak je bila pijaca u Tomislavgradu, utorak je u Posušju, u susjednom Imotskom je recimo u srijedu, i sad zamislite, evo ima ovdje i dosta novinara, da oni prođu tu gdje dolazi narod i da naprave anketu – jeste li vi za to da uposleni u institucijama Bosne i Hercegovine imaju ... 20 dana. Ja vas uvjeravam da odgovore koje bi mogli čuti ne postoji ni jedan medij koji bi mogao objaviti da ne povrijedi svoje slušatelje, čak i Federalna televizija koja ima i pornografske filmove ... Znači, ti odgovori bi bili previše .../veoma teško se razumije/... O čemu se radi? Radi se o tome da gospodarstvenik, čovjek, znači, koji ima svoju tvrtku ima brdo tih nekih nameta, ovog, onog, i primjerice radi ima 10 zaposlenih i svih tih 10 ima plaću 1.000 maraka. On da isplati tom radniku 1.000 maraka, odokativno u par maraka, on mora 1.750 maraka uplatiti. Znači 750 maraka ide uposlenim u agencijama Bosne i Hercegovine, nama u parlamentima, državi ovoj, državi onoj, za obrazovanje, za školstvo, za MUP, za ovo, za ono. Imali smo ovdje i tematsku sjednicu, upravo u ovoj dvorani, o stanju u području poljoprivrede, donijeli smo neke zaključke, proslijedili ih Vijeću ministara i ništa se po tom nije poduzelo. Znači, naši proizvođači malina su na koljenima, proizvođači i uzgajivači smilja su na koljenima, uzgajivači žive stoke u Bosni i Hercegovini zahvaljujući enormnom trudu su na koljenima. Po informacijama koje ja imam uvozi se smrznuta govedina iz Poljske, prepakira i izvozi za Tursku, što će dodatno nanijeti štetu Bosni i Hercegovini. Evo, usput bih zamolio da se pošalje Upravna inspekcija u te objekte, znači da se to pregleda. Sad da ne govorim koliki je uvoz, šta jedu naši građani ako se zna da imamo samo dvije carinske hladnjače u Bosni i Hercegovini. To meso fizički ne može biti ... I onda mi dobijemo zakon koji uposlenim u institucijama Bosne i Hercegovine treba povećati godišnji odmor sa 18 na 20 dana. Ljudi da budemo do kraja pošteni, uposleni u institucijama Bosne i Hercegovine osim kad su ovako sjednice parlamenata ili neka bitna dešavanja od osam radnih sati aktivno rade dva sata. Ako ne vjerujete meni pitajte one konobare dole, ljudi se slomiše hodajući. Ovaj Zakon ja smatram čistim populizmom, i nemam ja ništa protiv, neka njih na godišnjem odmoru tri mjeseca, vjerujte mi da Bosna i Hercegovina ne bi patila, jer ne bi primijetila da ih nema, ni na što se ne bi osjetilo, ali ovo je čisti populizam i mi mislim da onaj ko predloži ovakav zakon radi upravo, kako se to popularno kaže, na uhljebljavanju stranačkih kadrova i bliže i dalje rodbine, pa eto da 23 imaju još malo dodatno, jer teško je i do Neuma danas doći za dana, pogotovo ako se mora ići preko Svilaja, tu je uvaženi ministar prometa, znači dva auta se na mjestima ne mogu razmijeniti, a kamo li otići u Antalaju ili u Španiju na ljetovanje. A vrlo malo ljudi koji rade u realnom sektoru, koji donose sebi i ovoj zemlji dodanu vrijednost, koji pune proračun, može sebi priuštiti odlazak na more, pa čak jednodnevan izlet za razliku od uposlenih u institucijama u Bosni i Hercegovini. Znači, ovo su ti neki razlozi zbog kojih ću ja biti izrijekom(?) protivan i ovakvog Zakona i svih zakona koji dođu pred mene koji ubuduće poboljšavaju status onih ljudi koji žive na grbači onih koji rade. Znači, mi smo, kad kažem mi mislim na Parlamentarnu skupštunu, Vijeće ministara, sve nivoe vlasti, zemlju doveli skoro do koljena, bacili na koljena. Zbog čega? Na jednog uposlenog u realom sektoru mi imamo gotovo jednog uposlenog u administraciji na proračunu i gotovo jednog umirovljenika. To, ne postoji zemlja koja to može ..., ne postoji. I u konačnici, u zadnje vrijeme je aktualno kako ljudi odlaze iz Bosne i Hercegovine, pa evo ako je predlagač tu neka mi objasni koliko će ljudi ostati u Bosni i Hercegovini zato što će im biti, uposlenim u institucijama Bosne i Hercegovine, godišnji odmor umjesto 18 20 dana. Mislim, to, vjerovatno bi bio mali korak za čovječanstvo ali veliki, definitivno veliki za ove uposlenike. Hvala.
Zahvaljujem gospodine Karamatiću. Prije nego što dam riječ uvaženoj gospođi Džambas, s obzirom na pravac diskusije koji je otišao, ja sam pogledao da vidim da li se predlagač javlja eventualno za učešće u raspravi, onda je stručna služba utvrdila da predlagač nije ovdje, što je maloprije drugačije bilo utvrđeno. Pa shodno tome ja imam obavezu da u skladu sa članom 64. stav (3) Poslovnika, dakle poštujem odredbu, odnosno moguće njeno poštovanje, a u njoj doslovno stoji – u slučaju odsustva predlagača akta o njemu se ne raspravlja osim ako Dom ne odluči drugačije. Kao prethodno pitanje o daljem nastavku rasprave ja moram da vas pitam, dakle da li želite da nastavimo raspravu i rad po ovoj tački, jer ukoliko vi to ne odlučite ja moram da je prekinem. Pozivam tehničku službu da nam omogući izjašnjavanje. ____________(?) [[nije uključen mikrofon]] Dakle, ako treba da pojasnim, dakle pitanje je da li ste za to da nastavimo rad s obzirom na to da nema predlagača, za je da ste za to. Zahvaljujem. Od prisutnih 11 delegata ... ____________(?) [[nije uključen mikrofon]]
nije uključen mikrofon 25
Zahvaljujem. Gospođo Zovko, izvolite.
nije uključen mikrofon
Zahvaljujem. Gospodine Noviću, izvolite.
nije uključen mikrofon
Rekli ste, koliko vidim, Darko Babalj. Opet Vam mikrofon nije uključen. Zahvaljujem. Čuli ste prijedlog imena za članove ove komisije. Pozivam vas da se izjasnimo. Zahvaljujem. Od prisutnih 11 delegata – 10 je bilo za, 1 je bio protiv, uzdržanih nije bilo. Iz Federacije BiH – 8 za, protiv niko, uzdržan niko, iz Republike Srpske – 2 za, 1 protiv, uzdržanih nema. S obzirom na to da postoji opšta i entitetska većina konstatujem da smo za članove Zajedničke komisije za usaglašavanje teksta Zakona iz Doma naroda imenovali: Safeta Softića, Ljilju Zovko i Darka Babalja. Prelazimo na tačku sedam, Ad. 7. Izvještaj Ministarstva bezbjednosti BiH o trendovima migracija i aktivnostima na zaštiti ljudskih prava i osnovnih sloboda migranata i tražilaca azila, broj: 03/6-37-1226/17 od 12.05.2017. godine Dobili ste Mišljenje Zajedničke komisije za ljudska prava Parlamentarne skupštine BiH. Komisija je usvojila ovaj Izvještaj. Predstavnički dom je na 52. sjednici usvojio Izvještaj sa Mišljenjem Zajedničke komisije za ljudska prava Parlamentarne skupštine BiH. Riječ dajem predstavniku Zajedničke komisije za ljudska prava na sjednici Doma naroda. Ko je delegiran? ____________(?) [[nije uključen mikrofon]]
nije uključen mikrofon
Oh, izvinjavam se zbog lapsusa, dakle u pitanju je Komisija za odbranu i bezbjednost. U pravu ste. Dakle, kao u Izvještaju. Riječ dajem podnosiocu ukoliko je prisutan. Želite li riječ? Ne želite. Hvala Vam. Otvaram raspravu. Da li se neko javlja za riječ? Prijavljenih nema. Prelazimo na izjašnjavanje. Zahvaljujem. Od prisutnih 11 delegata – za su bila 3 delegata, protiv je bilo 3 delegata, uzdržanih je bilo 5 delegata. Iz Federacije BiH – 3 za, 1 protiv, 4 uzdržana, iz Republike Srpske – niko za, 2 protiv, 1 uzdržan. Ne postoji opšta većina, pa konstatujem da nismo usvojili Odluku o usvajanju Programa razvoja sistema zaštite i spasavanja na nivou institucija i organa Bosne i Hercegovine. 27 Prelazimo na tačku devet, Ad. 9. Prijedlog zaključka o osnivanju Privremene zajedničke komisije oba doma Parlamentarne skupštine BiH za sprovođenje procedure imenovanja Nezavisnog odbora i Odbora za žalbe građana kao nezavisnih tijela policijske strukture Bosne i Hercegovine – podnosilac: Zajednički kolegijum oba doma Parlamentarne skupštine BiH, broj: 01,02-34- 1-1893/17 od 25.10.2017. godine Dobili ste Prijedlog zaključka o osnivanju Privremene zajedničke komisije oba doma Parlamentarne skupštine BiH za sprovođenje procedure imenovanja Nezavisnog odbora i Odbora za žalbe građana kao nezavisnih tijela policijske strukture Bosne i Hercegovine. Na prijedlog Kolegijuma Doma naroda za člana Privremene zajedničke komisije iz Doma naroda predloženi su: Barša Čolak, Ognjen Tadić i Safet Softić. Otvaram raspravu. Prijavljenih nema. Zaključujem raspravu. Prelazimo na izjašnjavanje o Prijedlogu zaključka. Zahvaljujem. Od prisutnih 11 delegata – 10 je bilo za, protiv nije bio niko, uzdržan je bio 1 delegat. Iz Federacije BiH – 8 za, protiv niko, uzdržan niko, iz Republike Srpske – 2 za, protiv niko, 1 uzdržan. Postoji opšta većina, postoji i entitetska većina, pa konstatujem da smo usvojili Prijedlog zaključka o osnivanju Privremene zajedničke komisije oba doma Parlamentarne skupštine BiH za sprovođenje procedure imenovanja Nezavisnog odbora i Odbora za žalbe građana kao nezavisnih tijela policijske strukture Bosne i Hercegovine u koju smo iz Doma naroda imenovali: Baršu Čolaka, Ognjena Tadića i Safeta Softića. Prelazimo na tačku 10., Ad. 10. Prijedlog zaključka o osnivanju Privremene zajedničke komisije oba doma Parlamentarne skupštine BiH za sprovođenje procedure izbora jednog člana Upravnog odbora Agencije za razvoj visokog obrazovanja i obezbjeđivanje kvaliteta iz srpskog naroda, podnosilac: Zajednički kolegijum oba doma Parlamentarne skupštine BiH, broj: 01,02-34-1-2474/17 od 25. 10. 2017. godine